《酬悯长老退院作》
宋代·李复

掣电机锋不容拟，已逐惊飙落千里。人生万事孰为大，世上百年能有几。

馀蔬残肉岂能饱，包束乾坤归一指。今朝斋钵挂空墙，山前山后松风起。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。